kulupu Lepewa Temoka (toki Inli: Liberal Democrats) anu kulupu Leten (toki Inli: Lib Dems) li kulupu pi nasin lawa lon ma Juke. jan Ewa Tewi li lawa e ona. kulupu lawa Komon la, ona li jo e jan 72. tenpo sike 2021 li pini la, jan 73 544 li lon kulupu.
ona li kulupu suli nanpa tu wan lon nasin lawa pi ma Juke: kulupu Lepa en kulupu Konsewasi li suli mute. ma Ele lete la, kulupu li pona tawa kulupu Alajan.
kulupu Lepewa en kulupu SDP li kama wan lon tenpo sike 1988 la, kulupu Lepewa Temoka li open.
nasin lawa pi ken sama en nasin mani li pona tawa kulupu Leten.
tenpo mute la, ma Juke li jo e kulupu tan nasin lawa pi ken sama. ona li open kepeken kulupu Wika lon poka tenpo sike 1680. tenpo sike 1859 la, kulupu pi nasin ni li kama wan: kulupu Lepewa li open.
utala suli nanpa tu li pini la, kulupu Lepewa li kama anpa tan ni: kulupu Lepa li kama suli. tenpo sike 1951 la, kulupu Lepewa li lon anpa mute: jan pi kipisi nanpa 2.5% li wile e ona; kulupu Komon la, ona li jo e jan luka wan.
kulupu Leten li wile ante e lipu lawa pi ma Juke. ona li wile e ni: jan li wile e jan lawa kepeken jan kulupu tan kipisi pi wile ale.
kulupu ma Elopa li pona tawa ona. ma Juke li weka tan kulupu ma Elopa la, kulupu Leten li wile ala e ni.
kulupu Lepewa Temoka li kipisi tan ma kipisi pi ma Juke. kulupu pi ma Inli en kulupu pi ma Suko en kulupu pi ma Kinli li
tu lon tenpo sike la, jan pi kulupu Leten li ken kama e tomo wan. jan kulupu ale li ken toki lon utala toki li ken pana e wile lon nasin kulupu: wile ona li sama tan jan kulupu ale. kin la, ona li ken pana e wile ona kepeken kulupu pi ilo sona.
sona li tan ni: